<classify> KENYA inatarajiwa kuwa nchi ya kwanza katika ukanda wa nchi wanachama wa Jumuiya ya Afrika Mashariki EAC, kuuza mafuta yasiyosafi shwa katika soko la kimataifa.Kampuni ya Tullo Oil imeeleza kuwa Kenya itazindua kwa mara ya kwanza uuzaji wa mafuta nje ya nchi kati ya Julai na Septemba mwaka huu.Kampuni hiyo inayoongozwa kwa utafutaji mafuta katika eneo la Turkana, imeeleza kuwa mapipa 10,000 tayari yamegundulika kutoka Lokichar mpaka Mombasa.Inaamini kuwa kutakuwa na ongezeko la mafuta hayo kutoka Lokichar mpaka Mombasa kutoka mapipa ya sasa 600 hadi 2,000 kwa siku, baada ya kupata idhini kutoka Mamlaka ya Nishati na Mafuta nchini humu.Juni mwaka jana, Rais Uhuru Kenyatta pichani alikuwa Turkana kuzindua bidhaa hiyo ya kwanza ya mafuta ghafi kutoka Lokichar mpaka Mombasa kwa ajili ya kuuza nje ya nchi.Tullow Oil husafirisha mapipa 600 kwa siku, japo kumekuwa na changamoto katika mchakato huo katika wiki kadhaa baada ya kuanza mchakato.Kumekuwa na msuguano na serikali ni kwa asilimia ngapi uzalishaji huo, unaofanyika Turkana utaingiza mapato kiasi gani ulilazimisha Tullow Oil kusitisha huduma kwa takribani miezi miwili na baadaye kufikia mwafaka na kuwaruhusu kuendelea na biashara hiyo.Taarifa za sasa za biashara, Tullow Oil imesema mpaka sasa mapipa 80,000 ya mafuta hayo, yamesafirishwa mpaka Mombasa yalikowekwa tayari kwa kusafirishwa.Taarifa ya Ofisa Mtendaji Mkuu wa Tullow Oil, Paul Mcdade inasema Mamlaka ya Usimamizi wa Mafuta ikitoa idhini, ambayo wanatarajia kupatikana mapema iwezekanavyo itaongeza mapipa kufikia 2,000 kwa siku, huku mzigo wa kwanza kusafirisha nje ya nchi unatarajiwa katika robo ya tatu ya mwaka huu.Tullow Oil ilisema ingawa walitarajia kufikia uamuzi wa mwisho ya uwekezaji nchini humu mwisho wa mwaka huu, imebaki kuwa hivyo licha ya changamoto mbalimbali zinawakabili.  <topic>: UCHUMI 